Diari Oficial de la Generalitat Valenciana


Sumari del DOGV 6366, del 30-09-2010 (2010/10925)

Dictamen de la Comissió Informativa d'Urbanisme, Agricultura i Medi Ambient de la proposta per a l'aprovació, si escau, del sotmetiment a informació pública del pla parcial, homologació i estudi d'impacte ambiental del sector Serratelles Golf de Nules.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6366

Data del DOGV
:   30-09-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/10120


Data del document
:   08-09-2010

Organisme emissor
:   Ajuntament de Nules

Tipus de document
:   Anunci

Descriptors 

:   * Nules
    * pla d'urbanisme
    * administració local

Dictamen de la Comissió Informativa d'Urbanisme, Agricultura i Medi Ambient de la proposta per a l'aprovació, si escau, del sotmetiment a informació pública del pla parcial, homologació i estudi d'impacte ambiental del sector Serratelles Golf de Nules. [2010/10575]  
El Ple de l'Ajuntament, en sessió ordinària de data 30 d'agost de 2010, va acordar per majoria l'acord següent:  
Primer. Sotmetre a informació pública, per un termini d'un mes, mitjançant un edicte publicat en un diari no oficial d'àmplia difusió a la localitat i en el Diari Oficial de la Comunitat Valenciana, el pla parcial, el document d'homologació així com l'estudi d'impacte ambiental corresponent al sector Serratelles Golf, presentats per la mercantil Club Mare Nostrum, SA, en l'Ajuntament de Nules, en data 6 d'agost de 2010, amb caràcter previ a la seua aprovació provisional.  
Segon. Notificar individualment a aquells propietaris afectats directament per les modificacions introduïdes en l'ordenació estructural i als interessats personats en les actuacions, a l'efecte de poder formular les al·legacions que interessen als seus drets així com a l'agent urbanitzador, de conformitat amb la instància presentada per l'urbanitzador.   
Tercer. Publicar, si escau, anunci al tauler d'anuncis de l'Ajuntament, en el Butlletí Oficial de la Província de Castelló, a l'efecte de notificació als interessats desconeguts, amb domicili ignorat o als que no es puga practicar la notificació, conforme a l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Quart. L'expedient podrà consultar-se en l'Àrea d'Urbanisme de l'Ajuntament de Nules, sítia en l'edifici de la Cambra Agrària (carrer Colom, núm. 16 - 1a planta), en horari d'atenció al públic, de 09.00 a 14.00 hores, de dilluns a divendres.   
Cinqué. Inserir en la pàgina web municipal els documents mencionats dels quals es proposa el sotmetiment a informació pública.  
Sisé. Contra la present resolució, com a acte de tràmit que no posa fi a la via administrativa, no es pot interposar cap recurs.  
Cosa que es fa pública perquè en prengueu coneixement.  
Nules, 8 de setembre de 2010.- L'alcalde: Mario Ángel García Báscones.